ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙เรื่องหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม อาศัยอำนาจตามความในข้อ๓ และข้อ ๔ แห่งกฎกระทรวง ฉบับที่ ๒ (พ.ศ. ๒๕๓๙)ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ คณะกรรมการกนอ. จึงวางหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมรวมทั้งการจัดให้มีกองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกในนิคมอุตสาหกรรมไว้ดังต่อไปนี้หมวด ๑ บททั่วไป ข้อ ๑ ในประกาศนี้ผู้ร่วมดำเนินงาน หมายความว่าเอกชนหรือหน่วยงานของรัฐที่ขอให้ กนอ. เข้าร่วมดำเนินงานในการจัดตั้งนิคมอุตสาหกรรมกับ กนอ.พื้นที่โครงการ หมายความว่าพื้นที่ทั้งหมดที่ผู้ร่วมดำเนินงานเสนอเพื่อขอเข้าร่วมดำเนินงานจัดตั้งนิคมอุตสาหกรรมกับกนอ.พื้นที่ขาย หมายความว่า พื้นที่ที่กำหนดจากจำนวนพื้นที่โครงการหรือจากพื้นที่ที่ขอพัฒนาเป็นระยะๆ ที่เสนอเป็นคราว ๆ ไปของพื้นที่โครงการซึ่งบุคคลอื่นผู้ร่วมดำเนินงานได้กำหนดไว้เป็นพื้นที่แน่นอนสำหรับขาย ให้เช่า หรือให้เช่าซื้อแก่ผู้ประกอบกิจการในนิคมอุตสาหกรรมเปลี่ยนแปลงพื้นที่นิคมอุตสาหกรรม[๑] หมายความว่าการดำเนินการที่ทำให้พื้นที่โครงการนิคมอุตสาหกรรมเปลี่ยนแปลงไปจากที่ได้ประกาศไว้ในราชกิจจานุเบกษา ทั้งนี้การเปลี่ยนแปลงดังกล่าวส่งผลให้พื้นที่นิคมอุตสาหกรรมเพิ่มขึ้นหรือลดลงหรือทั้งเพิ่มขึ้นและลดลงในคราวเดียวกันเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขต[๒] หมายความว่า การดำเนินการที่ทำให้พื้นที่ภายในโครงการนิคมอุตสาหกรรมเปลี่ยนแปลงไปจากที่ได้ประกาศไว้ในราชกิจจานุเบกษาทั้งนี้การเปลี่ยนแปลงดังกล่าวไม่ส่งผลกระทบต่อจำนวนพื้นที่รวมและแนวเขตเดิมของนิคมอุตสาหกรรมข้อ ๒ ในการขอให้ กนอ.เข้าร่วมดำเนินงานจัดตั้งนิคมอุตสาหกรรม ผู้ร่วมดำเนินงานต้องเป็นผู้จัดหาที่ดินลงทุนและพัฒนาเพื่อขาย ให้เช่า หรือให้เช่าซื้อที่ดินข้อ ๓ กนอ.เป็นผู้ดำเนินการให้พื้นที่โครงการเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทย และประสานงานกับหน่วยงานต่าง ๆให้การจัดตั้งนิคมอุตสาหกรรมเป็นไปโดยสะดวก รวดเร็ว และถูกต้องรวมทั้งการอนุญาตการปลูกสร้างอาคาร การตั้งโรงงานและการประกอบกิจการโรงงานตลอดจนการอนุมัติ การอนุญาตให้สิทธิประโยชน์และการกำกับดูแลข้อ ๔ การกำหนดราคาขาย ค่าเช่า ค่าเช่าซื้อค่าบำรุงรักษาและค่าบริการต่าง ๆ ในนิคมอุตสาหกรรมต้องได้รับความเห็นชอบจาก กนอ. ทั้งนี้ ตามความเหมาะสมในด้านธุรกิจข้อ ๕ การก่อสร้างการจัดให้มีระบบสาธารณูปโภคหรือสิ่งอำนวยความสะดวกต่าง ๆ ให้เป็นไปตามหลักเกณฑ์และมาตรฐานที่กนอ. กำหนดหรือให้ความเห็นชอบข้อ ๖การให้บริการด้านสาธารณูปโภคและสิ่งอำนวยความสะดวกแก่ผู้ประกอบกิจการในนิคมอุตสาหกรรมให้เป็นไปตามหลักเกณฑ์และมาตรฐานที่กนอ. กำหนดหรือให้ความเห็นชอบข้อ ๗ การจัดตั้งนิคมอุตสาหกรรม ซึ่ง กนอ.ร่วมดำเนินการกับบุคคลอื่นต้องดำเนินการให้บริการระบบสาธารณูปโภคสิ่งอำนวยความสะดวกและบริการอื่นในนิคมอุตสาหกรรมอย่างหนึ่งอย่างใด ดังต่อไปนี้๗.๑กนอ. เป็นผู้ให้บริการระบบสาธารณูปโภค สิ่งอำนวยความสะดวกและบริการอื่น๗.๒ผู้ร่วมดำเนินงานกับ กนอ. เป็นผู้ให้บริการระบบสาธารณูปโภคสิ่งอำนวยความสะดวกและบริการอื่นข้อ ๘ การจัดตั้งนิคมอุตสาหกรรมโดยร่วมดำเนินงานกับบุคคลอื่น ไม่ว่ากรณีหนึ่งกรณีใดตามข้อ ๗ ผู้ร่วมดำเนินงานจะต้องปฏิบัติตามเงื่อนไขดังนี้๘.๑ห้ามมิให้นำที่ดิน อสังหาริมทรัพย์ ส่วนควบและอุปกรณ์ซึ่งใช้เป็นระบบสาธารณูปโภคและสิ่งอำนวยความสะดวกต่าง ๆ ไปใช้เป็นหลักประกันหนี้หรือก่อให้เกิดภาระผูกพันไม่ว่าโดยทางตรงหรือทางอ้อมเป็นอันขาด๘.๒กรณีที่ผู้ร่วมดำเนินงานไม่สามารถดำเนินงานเพื่อให้เป็นไปตามสัญญาร่วมดำเนินงานจัดตั้งนิคมอุตสาหกรรมไม่ว่ากรณีใด ดังต่อไปนี้๘.๒.๑ผู้ร่วมดำเนินงาน ถูกควบหรือซื้อกิจการหรืออำนาจการควบคุมบริหารกิจการของผู้ร่วมดำเนินงานถูกเปลี่ยนมือเว้นแต่ กนอ.จะเห็นชอบกับการควบหรือซื้อกิจการ หรือการเปลี่ยนมืออำนาจการควบคุมดังกล่าว หรือ๘.๒.๒กนอ. เห็นว่า ผู้ร่วมดำเนินงานมีหนี้สินล้นพ้นตัวและผู้ร่วมดำเนินงานจะไม่สามารถชำระหนี้หรือกลับฟื้นตัวได้ในเวลาอันควรหรือ๘.๒.๓ผู้ร่วมดำเนินงานเลิกกิจการหรือดำเนินการอื่นใดเพื่อให้มีการเลิกกิจการของผู้ร่วมดำเนินงานหรือ๘.๒.๔ผู้ร่วมดำเนินงานถูกเจ้าหนี้ฟ้องล้มละลายหรือถูกศาลสั่งพิทักษ์ทรัพย์ไม่ว่าชั่วคราวหรือเด็ดขาดให้กนอ. มีสิทธิรับหลักประกัน รวมทั้งมีสิทธิที่จะเรียกหลักประกันเพิ่มเติมจากผู้ร่วมดำเนินงานในจำนวนที่เหมาะสมตลอดจนมีสิทธิให้ผู้ร่วมดำเนินงานทำหนังสือยินยอมหรือมอบอำนาจให้ กนอ.เข้าครอบครอง และใช้ทรัพย์สินของผู้ร่วมดำเนินงาน เพื่อให้การดำเนินงานนิคมอุตสาหกรรมเป็นไปอย่างต่อเนื่องและตามวัตถุประสงค์ของการจัดตั้งนิคมอุตสาหกรรม๘.๓ต้องจัดให้มียานพาหนะ สถานที่ทำงาน ที่พัก ฯลฯที่เพียงพอและเหมาะสมกับการปฏิบัติงานของพนักงาน กนอ. และหน่วยงานที่เกี่ยวข้อง(ถ้ามี)๘.๔หากผู้ร่วมดำเนินงาน ไม่ปฏิบัติให้เป็นไปตามหลักเกณฑ์หรือเงื่อนไขการร่วมดำเนินงานข้อใดข้อหนึ่งและไม่แก้ไขให้ถูกต้องครบถ้วนภายในระยะเวลาที่ กนอ. บอกกล่าวให้แก้ไข หาก กนอ.เห็นว่าหลักเกณฑ์หรือเงื่อนไขนั้นเป็นข้อสาระสำคัญ กนอ. มีสิทธิเรียกค่าเสียหายหรือบอกเลิกสัญญาฯ การจัดตั้งนิคมอุตสาหกรรม และเรียกค่าเสียหายได้ด้วยหมวด ๒หลักเกณฑ์และเงื่อนไขในกรณี กนอ.เป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๙ ในกรณีที่ กนอ.เป็นผู้ให้บริการระบบสาธารณูปโภค สิ่งอำนวยความสะดวกและบริการอื่นผู้ร่วมดำเนินงานอาจเลือกชำระค่าใช้จ่ายในการร่วมดำเนินงาน วิธีหนึ่งวิธีใดดังนี้๙.๑ชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นเงินร้อยละ ๑๘ ของค่าพัฒนาระบบสาธารณูปโภคพื้นฐาน อันรวมถึง ถนน ระบบระบายน้ำระบบป้องกันน้ำท่วม ระบบประปา ระบบบำบัดน้ำเสีย ระบบกำจัดขยะ อาคารสำนักงาน เป็นต้นซึ่งแบ่งสัดส่วนค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกดังนี้๙.๑.๑ค่าบริหารโครงการ เป็นจำนวนเงินร้อยละ ๔๐ของเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวก๙.๑.๒ค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นจำนวนเงินร้อยละ ๖๐ของเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกทั้งนี้โดยให้ผู้ร่วมดำเนินงานแบ่งชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกเป็นรายปี ๆ ละเท่ากัน ภายในกำหนดเวลา ๕ ปี นับแต่วันที่ลงนามในสัญญาร่วมดำเนินงานหรือ๙.๒ชำระค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกโดยคำนวณดังนี้๙.๒.๑ค่าบริหารโครงการ ให้คำนวณดังนี้กรณีพื้นที่โครงการไม่เกิน๑,๐๐๐ ไร่ ต้องชำระ ๒๑,๖๐๐ บาทต่อไร่กรณีพื้นที่โครงการส่วนที่เกิน๑,๐๐๐ ไร่ แต่ไม่เกิน ๒,๐๐๐ ไร่ ต้องชำระ ๑๐,๘๐๐ บาทต่อไร่กรณีพื้นที่โครงการส่วนที่เกิน๒,๐๐๐ ไร่ขึ้นไป ต้องชำระ ๕,๔๐๐ บาทต่อไร่๙.๒.๒กองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกให้คำนวณดังนี้กรณีพื้นที่โครงการไม่เกิน๑,๐๐๐ ไร่ ต้องชำระ ๓๒,๔๐๐ บาทต่อไร่กรณีพื้นที่โครงการส่วนที่เกิน๑,๐๐๐ ไร่ แต่ไม่เกิน ๒,๐๐๐ ไร่ ต้องชำระ ๒๗,๐๐๐ บาทต่อไร่กรณีพื้นที่โครงการส่วนที่เกิน๒,๐๐๐ ไร่ขึ้นไป ต้องชำระ ๒๑,๖๐๐ บาทต่อไร่โดยให้ผู้ร่วมดำเนินงานชำระเงินงวดแรกเป็นจำนวนร้อยละ๕ ของค่าบริหารโครงการตาม ๙.๒.๑ และค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตาม ๙.๒.๒ ให้ กนอ. ในวันลงนามในสัญญาร่วมดำเนินงานสำหรับงวดที่๒ ให้ชำระเป็นเงินร้อยละ ๕ ของค่าบริหารโครงการตาม ๙.๒.๑และค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตาม ๙.๒.๒ เมื่อได้ประกาศเขตพื้นที่โครงการเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยแล้วภายใน ๗ วัน นับแต่วันได้รับแจ้งจาก กนอ.นอกจากการชำระเงินตาม๙.๒ วรรคสองและวรรคสามแล้วให้ผู้ร่วมดำเนินงานชำระเงินตามพื้นที่ขายที่ได้รับอนุญาตให้ใช้ที่ดินภายใน ๗ วันนับแต่วันที่ได้รับแจ้งจาก กนอ. ทั้งนี้ต้องชำระเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกส่วนที่เหลือทั้งสิ้นภายใน๗ ปี นับแต่วันลงนามในสัญญาร่วมดำเนินงานข้อ๙/๑[๓] เมื่อ กนอ. ได้ประกาศการจัดตั้งหรือเปลี่ยนแปลงเขตนิคมอุตสาหกรรมร่วมดำเนินงานแล้วและผู้ร่วมดำเนินงานประสงค์จะขอเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขตผู้ร่วมดำเนินงานต้องชำระค่าธรรมเนียมและบริการร่วมดำเนินงานให้แก่ กนอ. ในอัตราครั้งละ๑,๘๐๐ บาท ต่อไร่ โดยคิดคำนวณเฉพาะจำนวนพื้นที่ของเขตอุตสาหกรรมทั่วไปหรือเขตประกอบการเสรีที่เพิ่มขึ้นเท่านั้น ทั้งนี้ อัตราค่าธรรมเนียมและบริการร่วมดำเนินงานดังกล่าวจะปรับเพิ่มขึ้นทุกรอบระยะ๓ ปี ในอัตราร้อยละ ๑๐ ของอัตราค่าธรรมเนียมและบริการร่วมดำเนินงานในการเปลี่ยนแปลงเขตในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๗ เป็นต้นไป ตามบัญชีการคำนวณอัตราค่าธรรมเนียมและบริการร่วมดำเนินงานท้ายประกาศนี้การชำระค่าธรรมเนียมและบริการร่วมดำเนินงานผู้ร่วมดำเนินงานต้องชำระในวันทำบันทึกข้อตกลงเพิ่มเติมต่อท้ายสัญญาร่วมดำเนินงานข้อ ๑๐ ให้ผู้ร่วมดำเนินงานจัดหลักประกันการร่วมดำเนินงานมามอบไว้แก่กนอ. เพื่อประโยชน์แก่ผู้ประกอบกิจการในนิคมอุตสาหกรรมดังนี้๑๐.๑จัดให้มีการโอนบรรดาอสังหาริมทรัพย์ ส่วนควบ และอุปกรณ์ตลอดจนระบบสาธารณูปโภคและสิ่งอำนวยความสะดวกในนิคมอุตสาหกรรมให้แก่ กนอ.ทันทีเมื่อได้ดำเนินการปรับปรุงและพัฒนาแล้วเสร็จตามโครงการแต่ละส่วน๑๐.๒จัดให้มีหนังสือค้ำประกันของธนาคารในวงเงินค่าใช้จ่ายในการร่วมดำเนินงานซึ่งผู้ร่วมดำเนินงานได้เลือกชำระโดยวิธีใดวิธีหนึ่งตามข้อ๙.๑ หรือ ๙.๒ ในส่วนที่ยังชำระไม่ครบถ้วนหมวด ๓หลักเกณฑ์และเงื่อนไขในกรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ข้อ ๑๑[๔] กรณีผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ผู้ร่วมดำเนินการดังกล่าวต้องชำระค่าใช้จ่ายในการร่วมดำเนินงานให้แก่กนอ. ดังต่อไปนี้๑.ค่าบริหารโครงการมี ๒ ประเภท คือ(ก) ค่าธรรมเนียมและบริการร่วมดำเนินงาน ให้ชำระในอัตราดังนี้(๑) พื้นที่โครงการไม่เกิน ๕๐๐ ไร่ ต้องชำระในอัตรา ๗๖๐,๐๐๐ บาท(๒) พื้นที่โครงการส่วนที่เกินกว่า ๕๐๐ ไร่ขึ้นไป แต่ไม่เกิน ๑,๐๐๐ ไร่ ต้องชำระในอัตรา ๒๔๐,๐๐๐ บาท(๓) พื้นที่โครงการส่วนที่เกินกว่า ๑,๐๐๐ ไร่ขึ้นไป แต่ไม่เกิน๓,๐๐๐ ไร่ ต้องชำระในอัตรา ๑,๐๐๐ บาท ต่อไร่(๔) พื้นที่โครงการส่วนที่เกินกว่า ๓,๐๐๐ ไร่ขึ้นไป ต้องชำระในอัตรา๑๐๐ บาทต่อไร่ทั้งนี้อัตราค่าธรรมเนียมและบริการร่วมดำเนินงานดังกล่าวจะกำหนดเป็นอัตราผันแปร และปรับเพิ่มขึ้นทุกรอบระยะสามปีในอัตราร้อยละสิบของอัตราค่าธรรมเนียมและบริการร่วมดำเนินงานในขณะนั้นเป็นฐานในการคำนวณโดยให้เริ่มใช้ตั้งแต่ปีปฏิทิน พ.ศ. ๒๕๕๑ เป็นต้นไป ตามบัญชีการคำนวณอัตราค่าธรรมเนียมและบริการร่วมดำเนินงานท้ายประกาศนี้การชำระค่าธรรมเนียมและบริการร่วมดำเนินงานผู้ร่วมดำเนินงานต้องชำระในวันทำสัญญาร่วมดำเนินงาน(ข) ค่ากำกับการบริการ ให้ชำระในอัตราดังนี้(๑) พื้นที่โครงการไม่เกิน ๕๐๐ ไร่ ต้องชำระในอัตรา ๑,๐๐๐,๐๐๐ บาท ต่อปี(๒) พื้นที่โครงการส่วนที่เกินกว่า ๕๐๐ ไร่ ขึ้นไป แต่ไม่เกิน ๑,๐๐๐ ไร่ ต้องชำระในอัตรา ๔๔๐,๐๐๐ บาท ต่อปี(๓) พื้นที่โครงการส่วนที่เกินกว่า ๑,๐๐๐ ไร่ ขึ้นไป แต่ไม่เกิน๓,๐๐๐ ไร่ต้องชำระในอัตรา ๒๐๐ บาท ต่อไร่ต่อปี(๔) พื้นที่โครงการส่วนที่เกินกว่า ๓,๐๐๐ ไร่ ขึ้นไป ต้องชำระในอัตรา๑๐๐ บาทต่อไร่ต่อปีทั้งนี้อัตราค่ากำกับการบริการดังกล่าวจะกำหนดเป็นอัตราผันแปร และปรับเพิ่มขึ้นทุกรอบระยะเวลาสามปีในอัตราร้อยละสิบของอัตราค่ากำกับการบริการในขณะนั้นเป็นฐานในการคำนวณโดยให้เริ่มใช้ตั้งแต่ปีปฏิทิน พ.ศ. ๒๕๕๑ เป็นต้นไป ตามบัญชีการคำนวณอัตราค่ากำกับการบริการท้ายประกาศนี้การชำระค่ากำกับการบริการ ผู้ร่วมดำเนินงานต้องชำระเงินดังกล่าวตั้งแต่ปีที่๓ ในวันทำการของ กนอ. ภายในเดือนเมษายนของทุกปีตลอดไปในอัตราที่คำนวณได้ในปีนั้นโดยให้ถือปีที่ทำสัญญาร่วมดำเนินงาน (สัญญาหลัก) เป็นปีที่ ๑[๕]๒.ค่าประชาสัมพันธ์และส่งเสริมการลงทุน ให้คำนวณตามพื้นที่ขายของพื้นที่พัฒนาในแต่ละระยะในอัตราไร่ละ๑๐,๐๐๐ บาท ทั้งนี้ อัตราค่าประชาสัมพันธ์และส่งเสริมการลงทุนดังกล่าวจะกำหนดเป็นอัตราผันแปรและปรับเพิ่มขึ้นทุกรอบระยะเวลาสามปี ในอัตราร้อยละสิบของอัตราค่าประชาสัมพันธ์และส่งเสริมการลงทุนในขณะนั้นเป็นฐานในการคำนวณโดยให้เริ่มใช้ตั้งแต่ปีปฏิทิน พ.ศ. ๒๕๕๑ เป็นต้นไป ตามบัญชีการคำนวณอัตราค่าประชาสัมพันธ์และส่งเสริมการลงทุนท้ายประกาศนี้การชำระค่าประชาสัมพันธ์และส่งเสริมการลงทุนให้แบ่งชำระเป็นงวด ๆ ดังนี้(ก) งวดที่หนึ่ง ชำระในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ ๕ ของค่าประชาสัมพันธ์และส่งเสริมการลงทุนของพื้นที่ขายแต่ละระยะ(ข) งวดที่สอง ชำระเมื่อมีการประกาศเขตนิคมอุตสาหกรรมหรือประกาศพระราชกฤษฎีกาจัดตั้งเขตอุตสาหกรรมส่งออกในอัตราร้อยละ ๕ ของค่าประชาสัมพันธ์และส่งเสริมการลงทุนของพื้นที่ขายแต่ละระยะที่ได้ประกาศเป็นเขตนิคมอุตสาหกรรมโดยให้ชำระภายใน ๗ วันนับแต่วันที่ได้รับแจ้งจาก กนอ.(ค) งวดต่อ ๆ ไป ชำระเงินจำนวน ๙,๐๐๐ บาท ต่อไร่ ตามพื้นที่ขายที่ได้รับอนุญาตให้ใช้ที่ดินจากกนอ. โดยให้ชำระภายในวันสิ้นเดือนของเดือนถัดไป นับแต่เดือนที่ผู้ใช้ที่ดินได้รับอนุญาตให้ใช้ที่ดินกรณีพื้นที่ขายเพิ่มขึ้นผู้ร่วมดำเนินงานต้องชำระเงินค่าประชาสัมพันธ์และส่งเสริมการลงทุนตามจำนวนที่เพิ่มขึ้นให้แก่กนอ. ในงวดสุดท้ายโดยไม่คิดดอกเบี้ยกรณีพื้นที่ขายลดลงกนอ. ต้องคืนเงินค่าประชาสัมพันธ์และส่งเสริมการลงทุนตามจำนวนที่ลดลงให้แก่ผู้ร่วมดำเนินงานในงวดสุดท้ายโดยไม่คิดดอกเบี้ยข้อ ๑๑/๑[๖] เมื่อ กนอ.ได้ประกาศการจัดตั้งหรือเปลี่ยนแปลงเขตนิคมอุตสาหกรรมร่วมดำเนินงานแล้วและผู้ร่วมดำเนินงานประสงค์จะขอเปลี่ยนแปลงพื้นที่นิคมอุตสาหกรรม ผู้ร่วมดำเนินงานต้องชำระค่าใช้จ่ายในการขอเปลี่ยนแปลงพื้นที่ให้แก่กนอ. ดังต่อไปนี้(ก)ค่าธรรมเนียมและบริการร่วมดำเนินงานให้ชำระทั้งในส่วนที่ทำให้พื้นที่นิคมอุตสาหกรรมเพิ่มขึ้นและลดลงในอัตราดังนี้(๑) พื้นที่ที่ขอเปลี่ยนแปลงไม่เกิน ๒,๕๐๐ไร่ ต้องชำระในอัตราครั้งละ ๑,๘๐๐ บาท ต่อไร่(๒) พื้นที่ที่ขอเปลี่ยนแปลงส่วนที่เกิน ๒,๕๐๐ ไร่ ต้องชำระในอัตราครั้งละ ๓๒๐ บาท ต่อไร่ ทั้งนี้อัตราค่าธรรมเนียมและบริการร่วมดำเนินงานดังกล่าวจะปรับเพิ่มขึ้นทุกรอบระยะ ๓ ปีในอัตราร้อยละ ๑๐ ของอัตราค่าธรรมเนียมและบริการร่วมดำเนินงานในการเปลี่ยนแปลงพื้นที่นิคมอุตสาหกรรมในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๗ เป็นต้นไปตามบัญชีการคำนวณอัตราค่าธรรมเนียมและบริการร่วมดำเนินงานท้ายประกาศนี้(ข) ค่ากำกับการบริการ ให้ชำระในอัตราปีละ ๓๕๐ บาท ต่อไร่ของพื้นที่เขตนิคมอุตสาหกรรมที่เพิ่มขึ้น ทั้งนี้อัตราค่ากำกับการบริการดังกล่าวจะปรับเพิ่มขึ้นทุกรอบระยะ ๓ ปี ในอัตราร้อยละ ๑๐ของอัตราค่ากำกับการบริการในการเปลี่ยนแปลงพื้นที่นิคมอุตสาหกรรมในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๗ เป็นต้นไปตามบัญชีการคำนวณอัตราค่ากำกับการบริการท้ายประกาศนี้การชำระค่ากำกับการบริการผู้ร่วมดำเนินงานต้องชำระเงินดังกล่าวตั้งแต่ปีที่ ๓ ในวันทำการของ กนอ.ภายในเดือนเมษายนของทุกปีตลอดไปในอัตราที่คำนวณได้ในปีนั้น โดยให้ถือปีที่ทำสัญญาร่วมดำเนินงาน(สัญญาหลัก) เป็นปีที่ ๑กรณีพื้นที่โครงการลดลง กนอ.จะปรับลดค่ากำกับการบริการตามจำนวนของพื้นที่โครงการที่ลดลงในปีถัดไป(ค) ค่าประชาสัมพันธ์และส่งเสริมการลงทุนผู้ร่วมดำเนินงานต้องชำระค่าใช้จ่ายในการขอเปลี่ยนแปลงพื้นที่นิคมอุตสาหกรรม ตามอัตราและเงื่อนไขที่กำหนดในข้อ๑๑ (๒)โดยให้คิดคำนวณเฉพาะในส่วนพื้นที่ขายที่เพิ่มขึ้นจากการเปลี่ยนแปลงพื้นที่นิคมอุตสาหกรรมดังกล่าวเท่านั้นข้อ ๑๑/๒[๗] เมื่อ กนอ.ได้ประกาศการจัดตั้งหรือเปลี่ยนแปลงเขตนิคมอุตสาหกรรมร่วมดำเนินงานแล้วและผู้ร่วมดำเนินงานประสงค์จะขอเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขตผู้ร่วมดำเนินงานต้องชำระค่าใช้จ่ายในการขอเปลี่ยนแปลงพื้นที่ให้แก่ กนอ.ดังต่อไปนี้(ก) ค่าธรรมเนียมและบริการร่วมดำเนินงานให้ชำระในอัตราครั้งละ ๑,๘๐๐ บาทต่อไร่ โดยคำนวณเฉพาะจำนวนของพื้นที่ของเขตอุตสาหกรรมทั่วไปหรือเขตประกอบการเสรีที่เพิ่มขึ้น ทั้งนี้อัตราค่าธรรมเนียมและบริการร่วมดำเนินงานดังกล่าวจะปรับเพิ่มขึ้นทุกรอบระยะ ๓ ปีในอัตราร้อยละ ๑๐ของอัตราค่าธรรมเนียมและบริการร่วมดำเนินงานในการเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขตในขณะนั้นเป็นฐานในการคำนวณโดยให้เริ่มปรับเพิ่มขึ้นตั้งแต่ปีปฏิทิน พ.ศ. ๒๕๕๗ เป็นต้นไปตามบัญชีการคำนวณอัตราค่าธรรมเนียมและบริการร่วมดำเนินงานท้ายประกาศนี้การชำระค่าธรรมเนียมและบริการร่วมดำเนินงานผู้ร่วมดำเนินงานต้องชำระในวันทำบันทึกข้อตกลงเพิ่มเติมต่อท้ายสัญญาร่วมดำเนินงาน(ข) ค่าประชาสัมพันธ์และส่งเสริมการลงทุนผู้ร่วมดำเนินงานต้องชำระค่าใช้จ่ายในการขอเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขตตามอัตราและเงื่อนไขที่กำหนดในข้อ ๑๑ (๒) โดยให้คิดคำนวณเฉพาะในส่วนพื้นที่ขายที่เพิ่มขึ้นจากการเปลี่ยนแปลงเขตดังกล่าวเท่านั้นข้อ ๑๒[๘] ในกรณีที่ผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นผู้ร่วมดำเนินงานต้องจัดให้มีหลักประกันการร่วมดำเนินงานดังนี้(๑)[๙] จัดให้มีกองทุนหลักประกันเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกของนิคมอุตสาหกรรมเพื่อประโยชน์แก่ผู้ประกอบกิจการในนิคมอุตสาหกรรมโดยผู้ร่วมดำเนินงานต้องชำระเงินให้แก่ กนอ. เพื่อนำเงินเข้าบัญชีกองทุนฯดังกล่าวตามหลักเกณฑ์ ดังต่อไปนี้(ก) พื้นที่โครงการไม่เกิน ๕๐๐ ไร่ ต้องชำระในอัตรา ๓๐,๐๐๐ บาท ต่อไร่(ข) พื้นที่โครงการส่วนที่เกิน ๕๐๐ ไร่ แต่ไม่เกิน ๑,๐๐๐ ไร่ ต้องชำระในอัตรา ๒๐,๐๐๐ บาท ต่อไร่(ค) พื้นที่โครงการส่วนที่เกิน ๑,๐๐๐ ไร่แต่ไม่เกิน ๒,๐๐๐ ไร่ ต้องชำระในอัตรา ๑๕,๐๐๐ บาท ต่อไร่(ง) พื้นที่โครงการส่วนที่เกิน ๒,๐๐๐ ไร่แต่ไม่เกิน ๓,๐๐๐ ไร่ ต้องชำระในอัตรา ๑๐,๐๐๐ บาท ต่อไร่(จ) พื้นที่โครงการส่วนที่เกิน ๓,๐๐๐ ไร่ขึ้นไป ต้องชำระในอัตรา ๕,๐๐๐ บาทต่อไร่และให้กำหนดเงินกองทุนฯ ไว้สูงสุดที่จำนวน ๖๐ ล้านบาท สำหรับพื้นที่โครงการที่ไม่เกิน๘,๐๐๐ ไร่ หากพื้นที่โครงการเกิน ๘,๐๐๐ไร่ ผู้ร่วมดำเนินงานต้องชำระเงินกองทุนฯตามสัดส่วนจำนวนพื้นที่ที่เพิ่มขึ้นตามอัตราดังกล่าวเสมือนหนึ่งเป็นการจัดตั้งกองทุนฯขึ้นใหม่ ทั้งนี้ ในทุก ๆส่วนที่เกิน ๘,๐๐๐ ไร่เงินกองทุนดังกล่าวข้างต้นไม่รวมถึงเงินเพิ่มที่เกิดจากการผิดนัดชำระเงินกองทุนฯ และรายได้หรือผลประโยชน์อื่นใดอันเกิดจากเงินในบัญชีกองทุนฯผู้ร่วมดำเนินงานต้องนำเงินสดเข้าบัญชีกองทุนฯ ตามวรรคหนึ่งตามสัดส่วนของพื้นที่ที่ได้รับอนุญาตให้ใช้ที่ดินจาก กนอ.ภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินดอกเบี้ยอันเกิดจากเงินในบัญชีกองทุนฯ ตามวรรคหนึ่งให้สมทบเข้าในกองทุนฯเมื่อได้มีการชำระเงินครบถ้วนตามจำนวนที่คำนวณตามอัตราที่กำหนดตามวรรคหนึ่งแล้วเงินอันเกิดจากดอกเบี้ยของบัญชีกองทุนฯ ในส่วนเกินวงเงินกองทุนฯผู้ร่วมดำเนินงานอาจขอนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกได้ตามหลักเกณฑ์และเงื่อนไขที่ กนอ. กำหนดการเปิดบัญชีกองทุนฯ ตามวรรคหนึ่งกับธนาคารหรือสถาบันการเงินให้เงินในบัญชีดังกล่าวเป็นกรรมสิทธิ์ของ กนอ. ในฐานะผู้บริหารจัดการกองทุนฯและให้ กนอ. เป็นผู้มีสิทธิใช้และสั่งจ่ายเงินจากบัญชีกองทุนฯเพื่อนำไปใช้บำรุงรักษา และสร้างทดแทนระบบสาธารณูปโภคและสิ่งอำนวยความสะดวกในกรณีผู้ร่วมดำเนินงานไม่สามารถดำเนินงานตามวัตถุประสงค์หรือสัญญาร่วมดำเนินงานให้เงินในบัญชีกองทุนฯ ตามวรรคหนึ่งเป็นกรรมสิทธิ์ของ กนอ. ในฐานะผู้ดูแลกองทุนฯและให้ กนอ. เป็นผู้มีสิทธิใช้และสั่งจ่ายเงินจากบัญชีกองทุนฯเพื่อดำเนินการตามวัตถุประสงค์ในการจัดให้มีกองทุนฯในกรณีที่ผู้ร่วมดำเนินงานขอใช้เงินในบัญชีกองทุนฯไปดำเนินการเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตามหลักเกณฑ์ และเงื่อนไขที่กนอ. กำหนด ซึ่งทำให้ยอดเงินในบัญชีกองทุนฯของนิคมอุตสาหกรรมร่วมดำเนินงานนั้นต่ำกว่าวงเงินกองทุนฯที่คำนวณตามอัตราที่กำหนดไว้ตามวรรคหนึ่งผู้ร่วมดำเนินงานต้องนำเงินมาทดแทนให้ครบถ้วนตามวงเงินกองทุนฯที่กำหนดไว้นั้นภายใน ๑ ปี นับแต่วันที่ กนอ. สั่งจ่ายเงินออกจากบัญชีกองทุนฯ ทั้งนี้ผู้ร่วมดำเนินงานต้องนำหลักประกันเป็นหนังสือค้ำประกันของธนาคารหรือสถาบันการเงินที่กนอ. เห็นชอบในวงเงินเท่ากับจำนวนเงินที่ กนอ. สั่งจ่าย มาวางเป็นหลักประกันให้แก่กนอ. ในวันที่ กนอ. สั่งจ่ายเงินยอดนั้นออกจากบัญชีกองทุนฯ(๒)[๑๐] ในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะแล้วแต่กรณี ผู้ร่วมดำเนินงานต้องจัดให้มีหลักประกันสัญญาเป็นเงินสดหรือหนังสือค้ำประกันของธนาคารในจำนวนเท่ากับวงเงินค่ากำกับการบริการและอีกจำนวนร้อยละ ๑๐ ของค่าประชาสัมพันธ์และส่งเสริมการลงทุนของพื้นที่พัฒนาในแต่ละระยะรวมทั้งอีกจำนวนร้อยละ ๑๐ ของวงเงินกองทุนหลักประกันเพื่อการบำรุงรักษา และสร้างทดแทนระบบสาธารณูปโภคและสิ่งอำนวยความสะดวกของพื้นที่พัฒนาในแต่ละระยะเพื่อเป็นหลักประกันการปฏิบัติตามสัญญาร่วมดำเนินงานผู้ร่วมดำเนินงานมีสิทธิขอลดวงเงินหลักประกันตามวรรคหนึ่งได้เมื่อผู้ร่วมดำเนินงานได้ชำระเงินค่าใช้จ่ายในการร่วมดำเนินงานและเงินกองทุนหลักประกันเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกบางส่วนแล้ว และยอดวงเงินค่าใช้จ่ายในการร่วมดำเนินงานและเงินกองทุนฯที่คงเหลือต่ำกว่าวงเงินหลักประกันที่มอบไว้แก่ กนอ. ในวันทำสัญญาร่วมดำเนินงาน แต่ทั้งนี้ผู้ร่วมดำเนินงานยังคงต้องวางหลักประกันไว้ไม่น้อยกว่าสามเท่าของค่ากำกับการบริการต่อปีตลอดไปข้อ ๑๓การเปลี่ยนแปลงอัตราหรือจำนวนเงินค่าบริหารโครงการและค่ากองทุนเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกที่ไม่เป็นไปตามข้อ๙ ข้อ ๑๑ และข้อ ๑๒ นั้น จะกระทำได้ โดย กนอ. พิจารณาความเหมาะสมและเหตุผลเฉพาะรายแต่ต้องได้รับอนุมัติจากคณะกรรมการ กนอ. ด้วยคะแนนเสียงเกินกว่ากึ่งหนึ่งของจำนวนกรรมการกนอ. ทั้งหมดทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑๑]ประกาศณ วันที่ ๒๒ สิงหาคม พ.ศ. ๒๕๓๙ทองฉัตรหงศ์ลดารมภ์ประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.[๑๒] บัญชีคำนวณอัตราค่าธรรมเนียมและบริการร่วมดำเนินงานท้ายประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗) ลงวันที่ ๗ เมษายน พ.ศ. ๒๕๕๔๒.[๑๓] บัญชีคำนวณอัตราค่ากำกับการบริการท้ายประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗) ลงวันที่ ๗ เมษายน พ.ศ. ๒๕๕๔๓.บัญชีคำนวณอัตราค่าประชาสัมพันธ์และส่งเสริมการลงทุนท้ายประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม(แก้ไขเพิ่มเติม ครั้งที่ ๖) ลงวันที่ ๑๙ กรกฎาคม พ.ศ. ๒๕๕๐(ดูข้อมูลจากภาพกฎหมาย) ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๔ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๒)[๑๔]ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๗ เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๓)[๑๕]ประกาศคณะกรรมการการนิคมอุตสาหกรรมแห่งประเทศไทยที่ ๔/๒๕๔๗ เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๔)[๑๖]ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๙ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๕)[๑๗]ประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๖)[๑๘]ประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๑๙]สัญชัย/ปรับปรุง๔ เมษายน ๒๕๕๑ปิยะธิดา/ปรับปรุง๕ กันยายน ๒๕๖๑[๑] ข้อ ๑นิยามคำว่า เปลี่ยนแปลงพื้นที่นิคมอุตสาหกรรมแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๗)[๒] ข้อ ๑ นิยามคำว่าเปลี่ยนแปลงเขตอุตสาหกรรมทั่วไปหรือเขตประกอบการเสรีหรือทั้งสองเขต แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๓] ข้อ ๙/๑เพิ่มโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๔] ข้อ ๑๑แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องหลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๖)[๕] วรรคสามของ๑. ของข้อ ๑๑ แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๖] ข้อ๑๑/๑ เพิ่มโดยโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๗)[๗] ข้อ ๑๑/๒เพิ่มโดยโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๘] ข้อ ๑๒แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๙เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๕)[๙] ข้อ ๑๒(๑) เพิ่มโดยโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๑๐] ข้อ ๑๒(๒) แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่องหลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๖)[๑๑]ราชกิจจานุเบกษา เล่ม ๑๑๓/ตอนพิเศษ ๒๔ ง/หน้า ๑/๒๓ สิงหาคม ๒๕๓๙[๑๒] บัญชีคำนวณอัตราค่าธรรมเนียมและบริการร่วมดำเนินงานท้ายประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม (แก้ไขเพิ่มเติมครั้งที่ ๗) ลงวันที่ ๗ เมษายน พ.ศ. ๒๕๕๔ แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๗)[๑๓] บัญชีคำนวณอัตราค่ากำกับการบริการท้ายประกาศคณะกรรมการการนิคมอุตสาหกรรมแห่งประเทศไทยเรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม (แก้ไขเพิ่มเติมครั้งที่ ๗) ลงวันที่ ๗ เมษายน พ.ศ. ๒๕๕๔แก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทย เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๗)[๑๔]ราชกิจจานุเบกษา เล่ม ๑๑๘/ตอนพิเศษ ๑๒๑ ง/หน้า ๓๙/๖ ธันวาคม ๒๕๔๔[๑๕]ราชกิจจานุเบกษา เล่ม ๑๒๑/ตอนพิเศษ ๗๓ ง/หน้า ๓๘/๒ กรกฎาคม ๒๕๔๗[๑๖]ราชกิจจานุเบกษา เล่ม ๑๒๑/ตอนพิเศษ ๑๒๗ ง/หน้า ๖๕/๑๐ พฤศจิกายน ๒๕๔๗[๑๗]ราชกิจจานุเบกษา เล่ม ๑๒๓/ตอนพิเศษ ๒๒ ง/หน้า ๑๙/๑๐ กุมภาพันธ์ ๒๕๔๙[๑๘]ราชกิจจานุเบกษา เล่ม ๑๒๔/ตอนพิเศษ ๑๐๑ ง/หน้า ๔๐/๒๒ สิงหาคม ๒๕๕๐[๑๙] ราชกิจจานุเบกษาเล่ม ๑๒๘/ตอนพิเศษ ๖๒ ง/หน้า ๓๑/๓ มิถุนายน ๒๕๕๔